Cornus
Cornus je rod drenjaka ili drijenjaka (drinova, drenova) polugrmova i drveća iz porodice Cornaceae. Ime mu dolazi od latinske riječi cornu (=rog), zbog čvrstoće drveta i izgleda stabla koje može narasti do 5 metara. Drijen je raširen po sSevernoj hemisferi Eurazije i Sjeverne Amerike, u Kini, Koreji i Japanu. U Bosni i Hercegovini i susjednim kontinentalnim zemljama raste nekoliko vrsta, kao što su crveni drijen, bijeli drijen ili bijeli svib i svib (Cornus sanguinea) s podvrstama C, s. subsp. australis i C. s. subsp. hungarica. Drvo drenjaka je čvrsto i otporno na bolesti i štetočine, te su se od njega izrađivali tradicijski alati. Plod je crvena jajolika bobica poznata kao drenjina ili drenjak, drijen i sl., koja postaje slatka tek kad sasvim dozrije. Do danas je opisana 51 priznata vrsta ovog roda.